Անժելա Աթաբեկյան

Անժելա Աթաբեկյան (Երևան, ապրիլի 11, 1938(1938-04-11)), հայ քանոնահարուհի, երաժշտագետ, արվեստագետ, Երևանի պետական կոնսերվատորիայի պրոֆեսոր (2003)։ ՀԽՍՀ ժողովրդական արտիստ (1986)։


== Կենսագրություն ==
Ծագում է Ջրաբերդ գավառի տիրակալների՝ Աթաբեկյանների իշխանական տոհմից։ 1955 թվականին ավարտել է Երևանի Ռոմանոս Մելիքյանի անվան երաժշտական ուսումնարանը։ 1983 թ. ավարտել է Երևանի պետական կոնսերվատորիան։
1956-1993 թվականներին եղել է ՀՀ Հեռուստառադիոյի Ա. Մերանգուլյանի անվան ժողովրդական գործիքների անսամբլի մենակատար։ 1959-2000 թվականներին դասավանդել է Ռոմանոս Սելիքյանի անվան ուսումնարանում, 1983 թվականից՝ Երևանի պետական կոնսերվատորիայում։ Շուրջ 25 տարի՝ 1968-1993 թվականներին, ղեկավարել է ՀԽՍՀ կուլտուրայի մինիստրությանը կից մեթոդ-կաբինետի ժողգործիքների բաժինը՝ որպես մեթոդիստ-խորհրդատու։ Կազմել և խմբագրել է 2 ժողովրդական մեթոդական ձեռնարկներ և այլն։ 1972 թվականից գործում է Աթաբեկյանի հիմնադրած «Աթաբեկյան քույրեր» վոկալ-գործիքային անսամբլը։
2012 թվականից Մէլիքաց Միություն հասարակական կազմակերպության հիմնադիր անդամ է։


== Ձեռքբերումներ ==


=== Պատվավոր կոչումներ ===
ՀԽՍՀ վաստակավոր արտիստ, 1967
ՀԽՍՀ ժողովրդական արտիստ, 1986
ԼՂՀ մշակույթի վաստակավոր գործիչ, 2013


=== Գիտական կոչումներ ===
Մոսկվայի ԲՈՀ-ի կողմից դոցենտի գիտական կոչում, 1992
ԲՈՀ-ի կողմից պրոֆեսորի գիտական կոչում «Երաժշտական արվեստ» մասնագիտությամբ, 2003


=== Ոսկե մեդալներ ===
Հայաստանի երիտասարդության առաջին մրցույթ-փառատոն (ժող. գործիքներ) – I կարգ, ոսկե մեդալ, 1957
Խորհրդային Միության մրցույթ-փառատոն-I կարգի դիպլոմ, ոսկե մեդալ, 1957
Երիտասարդության և Ուսանողության համաշխարհային VI-րդ  մրցույթ-փառատոն - I կարգի դիպլոմ, ոսկե մեդալ, 1957
ԽՍՀՄ  էստրադային արտիստների վարպետ կատարողների մրցույթ – I կարգ, ոսկե մեդալ և պատվոգիր, 1958
Հունգարիայում հայկական տասօրյակի ընթացքում լավագույն կատարողի մեդալ՝ «Ոսկե անիվների վրա»
ՀՀ ՀՌԱԿ  կազմակերպության կողմից «Ազգանվեր գործունեություն ծավալելու և հայկական երաժշտությունը ողջ աշխարհով տարածելու երկարամյա գործունեության կապակցությամբ»- ոսկե  հուշաշքանշան և պատվոգիր, 2009
ՀՀ մշակույթի նախարարության կողմից ծննդյան 75-ամյակի  կապակցությամբ-ոսկե մեդալ, 2013


==== Ոսկե հուշամեդալներ և պատվավոր կոչումներ ====
«Աթաբեկյան քույրեր» հնգյակը՝ Անժելա, Ապոլինա, Անահիտ, Եղիսաբեթ, Ծովինար, Հայաստանի ԱՕԿՍ-ի ուղեգրով մասնակցել են ՀԽՍՀ-ին նվիրված մաշակույթի տասնօրյակինն, երկայացնելով ազգային ֆոլկլորը, արժանանալով I կարգի դիպլոմի, 1973,
Անժելա Աթաբեկյանը արժանանացել է ԱՄՆ (Լոս-Անջելես)  «ՀԱՅԵՐ–HYEAIR» տնօրինության ոսկե հուշամեդալ, բարձրորակ ելույթի և ձայնագրությունների համար, 1988,
«Աթաբեկյան քույրեր» վոկալ-գործիքային  անսամբլին (համալրված  որդիներով և  թոռներով),հրավիրում են մասնակցելու Յունեսկոյի կողմից կազմակերպված միջազգային 2-րդ փառատոնին՝որի փայլուն հաջողությունների մասին գրվել է «Թեսալոնիկի» թերթում, արժանանալով բարձր գնահատականի -I կարգի դիպլոմի, 2000,
Ընտրվել է ԼՂՀ «Մայրության» հասարակական կազմակերպության պատվավոր անդամ, 2003,
ԼՂՀ մայրական երախտագիտության ոսկե հուշամեդալի՝ «Արցախի քաջորդիներ», 2009,
«Քանոն» ֆիլմի նկարահանման կապակցությամբ արժանացել է «ՀԱՅ-ART»-ի բարեկամ տիտղոսին, 2009,
Հայոց ցեղասպանության  95-րդ  տարելիցին   նվիրված  Գյումրիի «Վերածնունդ» միջազգային մրցույթ-փառատոնի ժյուրիի կազմում պարբերաբար մասնակցելու կապակցությամբ  պարգեվատրվել է ոսկե հուշամեդալով, 2010,
Ուկրաինայի Մարիուպոլ քաղաքում կայացած հունական մշակույթի VII միջազգային փառատոնում «Խարիտոնի» («Աթաբեկյան քույրեր») վոկալ-գործիքային անսամբլի բոլոր  անդամները  պարգևատրվեցին ոսկե հուշամեդալներով և պատվոգրերով Ռուսաստանի հունական համայնքների նախաքահ՝ Իվան Սավիդիի կողմից,ինչպես նաև Ուկրանիայի հունական համայնքի կողմից, 2012,
Ծննդյան 75-ամյակի կապակցությամբ 2013 թվականին Աթաբեկյանը պարգևատրվել է՝ՀՀ երաժշտական ընկերության «Կոմիտաս» հուշամեդալով և պատվոգրով
Միջազգային անվտանգության Ասպետաց ակադեմիայի «Ասպետաց  փառքի» ոսկե հուշամեդալով
ԼՂՀ մշակույթի նախարարության կողմից «Ղարաբաղյան շարժում» ոսկե հուշամեդալովՀունաստանի «Պեֆկոխորի» քաղաքում կայացած միջազգային ֆոլկլորային փառատոնում Աթաբեկյանի «Խարիտոնի» վոկալ-գործիքային անսամբլը հանդես է եկել երկու ազգային մշակույթով՝ հայկական-հունական և արժանացել «Ոսկե գավաթի» և պատվոգրի, 2016,
«ՆԱԻՐԻ» համահայկական փառատոնի «Գլխավոր մրցանակ»՝ «ԳՐԱՆ-ՊՐԻ», 2017։


== Պատկերասրահ ==
Անժելա Աթաբեկյանի 80-ամյակին նվիրված միջոցառում Երևանի Կոմիտասի անվան պետական կոնսերվատորիայում
		
		
		


== Գրականություն ==
Ով ով է. հայեր (կենսագրական հանրագիտարան։ Երկու հատորով), ՀՀ խմբ. հանձնաժողով՝ Հ. Մ. Այվազյան (գլխ. խմբագիր) և ուրիշներ, Երևան
Հայկական հանրագիտարան հրատ., Հ.1, Աբալյան-Ղուշչյան, 2005։